Robinho

Robson de Souza eli Robinho (s. 25. tammikuuta 1984 São Vicente, São Paulo) on brasilialainen uransa päättänyt jalkapalloilija. Hän oli pelipaikaltaan hyökkääjä.

 Ura 

Robinho on 173 senttimetriä pitkä ja painaa 62 kilogrammaa. Robinho teki debyyttinsä maansa pääsarjassa vuonna 2002 kasvattajaseuransa Santosin riveissä 18-vuotiaana. Kaudella 2003 hän auttoi Santosia Etelä-Amerikan mestaruusturnauksessa Copa Libertadoresissa, jossa joukkue hävisi loppuottelussa argentiinalaiselle Boca Juniorsille. Kaudella 2004 Robinho viimeisteli 21 maalia 36 pelaamassaan ottelussa.

 Real Madrid 

Robinho siirtyi Espanjan La Ligaan Real Madridin riveihin 30 miljoonan Yhdysvaltain dollarin siirtosummalla kesällä 2005.Real Madrid sign Robinho for $30 million rediff.com  (22.7.2005) Viitattu 15.12.2013. Robinhon päätökseen lähteä Brasiliasta vaikutti hänen äitinsä kidnappaus vuoden 2004 lopulla.Robinho: Fame, fortune, and kidnapping telegraph.co.uk  (28.1.2009) Viitattu 15.12.2013. Real Madridissa hän saavutti Espanjan pääsarjan Primera Divisiónin mestaruuden kausilla 2006–2007 ja 2007–2008. Kesällä 2008 hän ajautui ongelmiin seurajohdon kanssa, ja lopulta siirtoikkunan viimeisenä päivänä 1. syyskuuta hän siirtyi Manchester Cityyn lehtitietojen mukaan 42 miljoonalla eurolla. Myös Chelsea oli pitkään mukana neuvotteluissa.El Real Madrid y el Manchester City llegan a un acuerdo para el traspaso de Robinho Real Madrid. 1.9.2008. Viitattu 2.9.2008.El Manchester City se hace con Robinho por 42 millones de euros Marca. 1.9.2008. Viitattu 2.9.2008.

 Manchester City 

Ensimmäisellä kaudellaan 2008–2009 Cityssä hän pelasi yhteensä 31 pääsarjaottelua ja teki niissä 14 maalia ollen joukkueensa paras maalintekijä.Robinho Bio, Stats, News espnfc.com  Viitattu 28.3.2013. Toisen kautensa aikana hän kärsi loukkaantumisista sekä sopeutumisvaikeuksista. Lopulta hän palasi tammikuussa 2010 lainasopimuksella kasvattajaseuraansa Santosiin.Manchester City's Robinho to join Santos on loan BBC. Viitattu 29.1.2010. Lainansa jälkeen Robinho olisi halunnut jatkaa pelaamista kotimaassaan, mutta City ei suostunut jatkamaan lainasopimusta eikä Santosilla ollut lopulta varaa ostaa pelaajan oikeuksia. Hän palasi takaisin Manchesteriin.Robinho pleads with Manchester City to let him leave after Santos transfer talks collapse The Daily Telegraph. Viitattu 31.8.2010.

 AC Milan 

31. elokuuta 2010 Robinho siirtyi italialaisseura Milaniin 15 miljoonan euron siirtokorvauksella.Official: Milan Sign Robinho From Manchester City Goal. Viitattu 31.8.2010. Ensimmäisellä kaudellaan Milanissa hän pelasi yhden uransa parhaista kausistaan muodostaen tehokkaan hyökkäystrion Zlatan Ibrahimovićin ja Alexandre Paton kanssa, kun jokainen teki 14 maalia. Hän muun muassa teki kaksi maalia otteluissa ParmaaPerformance data for season 2010/11 transfermarkt.co.uk  Viitattu 14.1.2014. ja Cagliari Calciota vastaan, sekä teki maalin ja syötti toisen 29. tammikuuta ottelussa Cataniaa vastaan. Kauden 2010–2011 päätteeksi Milan voitti Serie A:n mestaruuden.

Seuraavalla kaudella hän teki liigassa vähemmän maaleja kuin edelliskaudella: 6, mutta sen sijaan syötti yhdeksän maalia, kun edelliskaudella hän syötti vain kolme.Profiili ESPN FC -sivustolla espnfc.com  Viitattu 14.1.2014. Mestarien liigassa hän teki kolme maalia kahdeksassa ottelussa,Performance data for season 11/12 transfermarkt.co.uk  Viitattu 14.1.2014. joista kaksi tuli neljännesvälierävaiheessa 4–0-voitossa Arsenalista.Match report AC Milan - Arsenal FC transfermarkt.co.uk  (15.2.2012) Viitattu 14.1.2014. Yhteensä hän pelasi 40 ottelua, joissa teki 10 maalia ja syötti 11, kun Milan jäi liigassa toiseksi.Profiili ESPN FC -sivustolla espnfc.com  Viitattu 28.3.2013.Robinho stats AC Milan  Viitattu 12.9.2011.

Kautta 2012–2013 edeltävissä kesän harjoitusotteluissa hän teki neljä maalia.2012-13 A.C. Milan season wikipedia.org  Viitattu 28.3.2013. Liigassa hän ei kuitenkaan saanut tehtyä kuin kaksi: hän teki ensimmäisen maalin vasta 25. marraskuuta 2012 kauden 14. kierroksella 1–0-voitossa JuventuksestaMatch report AC Milan - Juventus FC transfermarkt.co.uk  (25.11.2012) Viitattu 14.1.2014. ja seuraavan 16. kierroksella Torinoa vastaan.Match report Torino FC - AC Milan transfermarkt.co.uk  (9.12.2012) Viitattu 14.1.2014.

Kauden 2013–2014 toisessa ottelussa Cagliaria vastaan 1. syyskuuta hän teki Milanin ensimmäisen maalin 3–1-kotivoitossa.Seria A: AC Milan win on goal-laden weekend bbc.co.uk (1.9.2013.)  Viitattu 4.9.2013. 25. syyskuuta hän syötti Andrea Polin 12. minuutilla tekemän 0–1-johtomaalin läpisyötöllään Bolognaa vastaan. 3–3-tasapeliin päättyneessä ottelussa hän teki itse Milanin 3–2-kavennusmaalin ottelun 89. minuutilla. Tasoitusmaalin teki Ignazio Abate lisäajan toisella minuutilla.Bologna 3-3 AC Milan: Robinho inspires Rossoneri comeback goal.com (25. syyskuuta 2013)  Viitattu 28.9.2013. Milanin seuraavassa ottelussa UC Sampdoriaa vastaan 28. syyskuuta hän syötti Valter Birsan tekemän 1–0-voittomaalin.Match Report: Milan 1-0 Sampdoria goal.com  Viitattu 29.9.2013. 12. tammikuuta 2014 Robinho teki Milanin 1–0-maalin joukkueen hävitessä US Sassuolo Calciolle 4–3 Domenico Berardin tehdessä Sassuolon kaikki maalit.Juventuksen lainateini shokeerasi — Milan romahti painajaiseen yle.fi (12.1.2014) Viitattu 14.1.2014.

 Laina Santosiin 
Elokuussa 2014 Robinho siirtyi jälleen lainalle kasvattajaseuraansa Santosiin.Transfer news: Robinho joins Santos for a third spell, on loan from AC Milan Sky Sports  (7.8.2014) Viitattu 2.9.2014. Toisella Santos-lainapestillään Robinho teki 20 ottelussa kuusi maalia.

 Guangzhou Evergrande 
16. heinäkuuta 2015 Robinho ja brasilialaisen Luiz Felipe Scolarin valmentama kiinalainen Guangzhou Evergrande solmivat kuuden kuukauden mittaisen sopimuksen. Robinho signs for Guangzhou Evergrande on a free transfer The Guardian  (16.7.2015) Viitattu 26.3.2018. Robinho voitti kaudella 2015 Kiinan Superliigan mestaruuden. Hän teki 10 ottelussa kolme maalia. 1. helmikuuta 2016 Robinhosta tuli jälleen vapaa pelaaja, kun hänen sopimuksensa loppui.

 Atlético Mineiro 
11. helmikuuta 2016 Robinho solmi kahden vuoden sopimuksen brasilialaisen Atlético Mineiron kanssa.OFFICIAL: Robinho signs for Atletico Mineiro Goal  (11.2.2016) Viitattu 26.3.2018. Kaudella 2016 Robinho oli Brasilian liigan paras maalintekijä 25 osumallaan.Rei das Pedaladas e Artilheiro do Ano: Robinho leva o Prêmio Friedenreich Globoesporte  (13.12.2016) Viitattu 26.3.2018.

 Sivasspor 
23. tammikuuta 2018 Robinho teki sopimuksen Turkin Superliigassa pelaavan Sivassporin kanssa.Robinho Resmi Sözleşmeyi İmzaladı  Sivasspor  (23.1.2018) Viitattu 26.3.2018. Robinho pelasi Sivassporissa 30 ottelua, joissa hän teki 12 maalia ja antoi viisi maalisyöttöä. 

 İstanbul Başakşehir 
Robinho siirtyi tammikuussa 2019 Sivassporista saman sarjan İstanbul Başakşehiriin. Kevätkaudella 2019 hän pelasi seurassa 17 ottelua, joissa hän teki neljä maalia ja syötti kolme. Seuraavalla kaudella hän pelasi Turkin Superliigassa 15 ottelua ja voitti Turkin mestaruuden. Hän pelasi kaudella 2019–2020 myös neljä ottelua Eurooppa-liigassa. Viitattu 20.4.2025.

 Kolmas paluu Santosiin 
Robinho solmi 10. lokakuuta 2020 viiden kuukauden mittaisen sopimuksen kasvattajaseuransa Santosin kanssa. Sopimus aiheutti runsaasti kritiikkiä Robinhon saaman raiskaustuomion vuoksi ja vain kuusi päivää myöhemmin Santos ilmoitti jäädyttävänsä Robinhon sopimuksen. Robinho ei pelannut seurassa otteluakaan ja lopetti sittemmin uransa.

 Maajoukkue 
Robinho on yksi Brasilian maajoukkueen suurista tähdistä. Hän pelasi ensimmäisen maaottelunsa 13. heinäkuuta 2003 Meksikoa vastaan ja kuului maajoukkueen kokoonpanoon vuoden 2006 maailmanmestaruuskilpailuissa. Vuoden 2007 Etelä-Amerikan-mestaruuskilpailuissa Copa Américassa Robinho oli kuudella maalillaan turnauksen paras maalintekijä ja hänet valittiin myös turnauksen parhaaksi pelaajaksi.Robinho, jugador más valioso y artillero  Copa América. 15.7.2007. Viitattu 16.7.2007. Hän teki vuoden 2010 maailmanmestaruuskisoissa kaksi maalia neljässä ottelussa.FIFA World Cup ROBINHO  fifa.com  Viitattu 28.3.2013. Hän on pelannut sata maaottelua.

 Joukkoraiskaustuomio 
Marraskuussa 2017 Robinhon todettiin syyllistyneen viiden muun henkilön kanssa vuonna 2013 milanolaisessa yökerhossa joukkoraiskaukseen. Raiskaajat olivat juottaneet 22-vuotiaan albanialaisnaisen liki tiedottomaan tilaan. Italialainen tuomioistuin tuomitsi Robinhon poissaolevana yhdeksäksi vuodeksi vankeuteen. Robinho itse on sanonut olevansa syytön. Tuomion on läpäistävä Italian oikeusjärjestelmän ylemmät valitustuomioistuimet ennen kuin se voidaan panna täytäntöön. Milanolainen valitustuomioistuin piti tuomion ennallaan joulukuussa 2020 antamassaan päätöksessä. Robinho valitti tuomiostaan Italian korkeimpaan oikeuteen, joka vahvisti yhdeksän vuoden vankeustuomion tammikuussa 2022.

Italian oikeusministeriö antoi 16. helmikuuta 2022 Robinhosta kansainvälisen pidätysmääräyksen. Koska Brasilia ei luovuta kansalaisiaan ulkomaille ja Robinhon tiedettiin oleskelleen Brasiliassa, Italian syyttäjä esitti Brasilian ulkoministeriölle helmikuussa 2023 pyynnön siitä, että Robinho suorittaisi vankilatuomionsa Brasiliassa. Brasilialainen tuomioistuin päätti maaliskuussa 2024, että Robinho joutuu kärsimään tuomionsa Brasiliassa. Robinho passitettiin 22. maaliskuuta 2024 suorittamaan vankeusrangaistustaan São Paulon osavaltiossa sijaitsevaan Tremembén vankilaan.

 Saavutukset 

 Brasilian pääsarjamestaruus: 2002, 2004
 Confederations Cup: 2005, 2009
 Italian pääsarjamestaruus: 2011
 Espanjan pääsarjamestaruus: 2007, 2008
 Espanjan supercup: 2008
 Kiinan pääsarjamestaruus: 2015
 Turkin pääsarjamestaruus: 2020
 Copa América: 2007
 Copa Américan paras maalintekijä: 2007 (6 maalia)
 Copa Américan paras pelaaja: 2007

 Lähteet 

 Aiheesta muualla 

 Robinho AC Milanin virallisilla sivuilla 
 Robinhon profiili ja tiedot Football Database -sivustolla 

Luokka:Brasilialaiset jalkapalloilijat
Luokka:Seksuaalirikoksista tuomitut henkilöt
Luokka:Vuonna 1984 syntyneet
Luokka:Elävät henkilöt
Luokka:Seulonnan keskeiset artikkelit